JayJayThrowThrow/commonwealth-wiki-mix huggingface dataset:
প্রদর্শন যন্ত্র

]]
থাম্ব|একটি বাতিভিত্তিক প্রদর্শন যন্ত্র
প্রদর্শন যন্ত্র () এক ধরনের তথ্য-উপাত্ত বহির্গমন যন্ত্র (output device) যেখানে তথ্য-উপাত্তকে দৃশ্যমান রূপে উপস্থাপন করা হয়। এছাড়া অন্ধ ব্যক্তিদের জন্য ব্যবহৃত স্পর্শসংবেদী ইলেকট্রনীয় পর্দাতে দৃশ্যমান রূপের পরিবর্তে স্পর্শযোগ্য রূপে তথ্য-উপাত্ত উপস্থাপন করা হয়। যদি প্রদর্শনকারী যন্ত্রটিতে প্রবিষ্ট উপাত্ত ইলেকট্রনীয় সঙ্কেতের আকারে থাকে, তাহলে সেটিকে ইলেকট্রনীয় প্রদর্শন যন্ত্র (Electronic display device) বা সহজ ভাষায় ইলেকট্রনীয় পর্দা (Electronic display) বলে।

দূরদর্শন যন্ত্র তথা টেলিভিশনের পর্দা, পরিগণক যন্ত্র তথা কম্পিউটারের প্রদর্শন যন্ত্রের (মনিটরের) পর্দা, ইলেকট্রনীয় তাপমানযন্ত্র বা থার্মোমিটারের পর্দা, আধুনিক মোটরগাড়িতে চালকের বা যাত্রীর সম্মুখে অবস্থিত পর্দা, দূরালাপনযন্ত্র বা টেলিফোনের পর্দা, গণনাযন্ত্র তথা ক্যালকুলেটরের পর্দা, ডিজিটাল ঘড়ির পর্দা, ইত্যাদি প্রদর্শনকারী যন্ত্রের উদাহরণ।

একটি প্রদর্শন যন্ত্রের কার্যকারিতা সাধারণত তিনটি বৈশিষ্ট্যের উপর নির্ভরশীল, এর দৃষ্টিগ্রাহ্যতা, বোধগম্যতা ও সঙ্গতি। দৃষ্টিগ্রাহ্য পর্দাগুলি সহজে ও পরিস্কারভাবে দেখতে পারা যায়। দৃষ্টি আকর্ষণ করার জন্য পর্দাটিকে দৃষ্টিক্ষেত্রের মধ্যে থাকতে হয় এবং কোনও ভাবে পরিবর্তনশীল হতে হয়, যাতে মানুষেরা সহজেই এতে প্রদর্শিত চিত্রের নড়াচড়া বুঝতে পারে। বোধগম্য পর্দা মানুষকে প্রদর্শিত তথ্য-উপাত্তগুলি ন্যূনতম প্রয়াস ও বিলম্বের সাথে বুঝে নিতে এবং এর প্রেক্ষিতে ত্রুটির পরিমাণ সর্বোচ্চ নিয়ন্ত্রণ করে সঠিক সিদ্ধান্ত নিতে বা কর্মকাণ্ড নিয়ন্ত্রণ করতে সাহায্য করে। সঙ্গতিপূর্ণ প্রদর্শনকারী যন্ত্র সহজে সবাই ব্যবহার করতে পারে এবং এর বিন্যাস নিয়ে কোনও ভুল বোঝাবুঝির অবকাশ থাকে না।
তথ্যসূত্র

বিষয়শ্রেণী:ব্যবহারকারী ইন্টারফেস
বিষয়শ্রেণী:প্রদর্শন যন্ত্র
বিষয়শ্রেণী:ভিডিও হার্ডওয়্যার
ডি পি আই

ডিপিআই (DPI) হল ডট পার ইঞ্চ (Dot per inch) এর সংক্ষিপ্ত রূপ। এক বর্গ ইঞ্চি স্থানে কতগুলো ডট বা বিন্দু আছে তার হিসাবের জন্য ব্যবহার করা হয় এই মান। এটি সাধারণত প্রিন্টিং এর কাজে বেশি ব্যবহার হয়। প্রিন্টারের মান বোঝাতেও এই শব্দটি ব্যবহার হয়। যেমন: ৩২০x৬৪০ ডিপিআইতে প্রিন্ট হবে, মানে ঔ প্রিন্টারটি প্রতি ইঞ্চি স্থানে ৩২০x৬৪০ =২০৪৮০০ টি ডট বা কালির ফোটা ফেলতে পারে । এ মান যত বেশি হবে প্রিন্টারের মান ও দাম তত বেশি হবে।

কাগজ ভেদে ডিপিআই এর কম বেশি ব্যবহার হয়। ছাপার ক্ষেত্রে ডি পি আই এর হিসাব নিম্নরুপ

* নিউজপ্রিন্ট ৬০-৭২ ডি পি আই
* সাদা কাগজ (৭০ গ্রাম পর্যন্ত ) ৭২-১২০ ডি পি আই
* সাদা কাগজ (৭০ + গ্রাম ) ১৪০-১৭০ ডি পি আই
* মোটা আর্ট পেপার, আর্টকার্ড ইত্যাদি ১৭০ ডি পি আই

যারা গ্রাফিক্সে কাজ করেন এবং প্রিন্টিং এ জড়িত তাদের জন্য ডি পি আই এর উপরের হিসাবটি জানা আবশ্যক। নিউজপ্রিন্ট এ যদি এর চেয়ে বেশি ডি পি আই দিয়ে ছবি বা লেখা প্রিন্ট করতে দেন তবে তা বেশি কালির জন্য জড়িয়ে যাবে। আবার আর্ট কার্ডে ১৭০ এর কম ডি পি আই হলে ছাপার বিন্দু গুলি আলাদা করে দেখা যাবে।

বিষয়শ্রেণী:মুদ্রণ
বিষয়শ্রেণী:মুদ্রণ পরিভাষা
বিষয়শ্রেণী:কম্পিউটার মুদ্রণ
কর্মপরিবেশ বিদ্যা

থাম্ব|শারীরিক কর্মপরিবেশবিদ্যা: ব্যবহারকারীর সাথে মানানসই সরঞ্জাম ও কর্মক্ষেত্রের সাথে ব্যবহারকারীর ইন্টারঅ্যাকশন ডিজাইনের বিজ্ঞান।
কর্মপরিবেশ বিদ্যা ( আর্গোনমিক্‌স) বলতে বৃহত্তর অর্থে কর্মপরিবেশ ও তার অভ্যন্তরে অবস্থিত মানুষের মধ্যকার আন্তঃসম্পর্কের অধ্যয়নকে বোঝায়। আরও বিশেষ অর্থে একজন কর্মপরিবেশবিদ কাজের পরিবেশ এমনভাবে নকশা করেন বা এতে এমন পরিবর্তন সাধন করেন, যাতে তা কর্মীর সাথে খাপ খায়। কর্মপরিবেশ বিদ্যার লক্ষ্য কাজে অস্বস্তি দূর করা, কর্মদক্ষতা বৃদ্ধি করা এবং কাজের কারণে আঘাতের ঝুঁকি দূর করা।

আন্তর্জাতিক কর্মপরিবেশ বিদ্যা সংস্থার দেওয়া সংজ্ঞা অনুযায়ী "কর্মপরিবেশ বিদ্যা বা মানব উপাদানসমূহ বলতে বিজ্ঞানের একটি শাখাকে বোঝায় যেখানে কোনও ব্যবস্থাতে অবস্থিত মানুষ ও অন্যান্য উপাদানের মধ্যকার আন্তঃক্রিয়া বোঝার চেষ্টা করা হয়। একই সাথে এটি একটি পেশা যেখানে তত্ত্ব, মূলনীতি, উপাত্ত ও পদ্ধতিসমূহ ব্যবহার করে কর্মপরিবেশ বা ব্যবস্থাটিকে এমনভাবে নকশা করা হয় যাতে মানব কল্যাণ এবং সামগ্রিক ব্যবস্থার কর্মসাধম সর্বোচ্চ সন্তোষজনক হয়।"

কারও কর্মক্ষেত্র যেন তার দেহের ক্ষতির কারণ না হয়, তার জন্য কী করা দরকার এবং কীভাবে তা করা দরকার, সে সম্পর্কে এখানে বর্ণনা থাকে। যেমন যে কর্মী ঢালাইয়ের কাজ করেন তাঁর যেকোনও সময়ে আগুনের স্ফুলিংগ দ্বারা চোখ বা শরীরের ক্ষতি হতে পারে, কিন্তু ক্ষতি যেন না হয় তার জন্য কী কী পদক্ষেপ নেবেন, তার সবিশেষ বর্ণনা কর্মপরিবেশ বিদ্যা থেকে পাবেন। এরূপ প্রতিটি পেশার জন্য সুনির্দিষ্ট কর্মপরিবেশ নকশাকরণের নীতি আছে।
তথ্যসূত্র

বিষয়শ্রেণী:পেশাগত নিরাপত্তা ও সুস্বাস্থ্য
বিষয়শ্রেণী:ব্যবস্থাদি মনোবিজ্ঞান
বিষয়শ্রেণী:শিল্প প্রকৌশল
বিষয়শ্রেণী:দেহভঙ্গি
পল্টন ময়দান

পল্টন ময়দান বাংলাদেশের রাজধানী ঢাকা শহরে অবস্থিত একটি মাঠ। এখানে বিভিন্ন রাজনৈতিক জনসভা অনুষ্ঠিত হয়ে থাকে। ঢাকার গৌরবোজ্জ্বল ঐতিহ্যের স্মারক এ ময়দান। ব্রিটিশ সেনাদের পদভারে জেগে উঠা বিশাল উন্মুক্ত প্রাঙ্গণ। পূর্ব বাংলার আন্দোলনের স্মৃতিময় স্থান। স্বাধীন বাংলাদেশ এবং গণতান্ত্রিক রাষ্ট্র প্রতিষ্ঠার অসংখ্য গৌরবগাথার জন্ম দিয়েছে পল্টন ময়দান।
গোড়াপত্তন

ব্রিটিশ আমলে একটি নতুন সেনানিবাস তৈরি করার উদ্দেশ্যে ঢাকার তখনকার ডিস্ট্রিক্ট ম্যাজিস্ট্রেট চার্লস ড'স নবাবপুর ও ঠাটারীবাজার ছাড়িয়ে শহরের উত্তর-পূর্বে অবস্থিত বেশকিছু অংশ সংস্কার করেন। সেখানে সিপাহীদের ছাউনি, অফিসারদের বাসস্থান এবং প্যারেড গ্রাউন্ড করা হয়। এ এলাকাটিই বর্তমান পল্টন বা পুরানা পল্টন এলাকা। পল্টন পুরনো পাণ্ড নদীর তীরে অবস্থিত ছিল। সেনানিবাসটি মশা, ম্যালেরিয়াসহ বিভিন্ন উপদ্রব এবং অস্বাস্থ্যকর পরিবেশের কারণে সেনাবাহিনীর জন্য পরিত্যক্ত হয়। এর সমর্থনে ১৮৪০ সালে ঢাকা ভ্রমণকারী ডেভিডসনের বক্তব্য পাওয়া যায়। ১৮৫৯ সালে তৎকালীন সার্ভেয়ার জেনারেলের ঢাকার মানচিত্রে পল্টনকে একটি বিরান অঞ্চল হিসেবে দেখানো হয়। সেনানিবাস লালবাগে স্থানান্তরের পর পল্টন এলাকাটির পরিচর্যার দায়িত্ব মিউনিসিপাল কমিটির কাছে দেয়া হয়। এর এক অংশে গড়ে ওঠে 'কোম্পানির বাগান।' আরেক অংশ খেলাধুলা এবং বিভিন্ন সময় সিপাহীদের কুচকাওয়াজের জন্য ব্যবহার করা হত। উনিশ শতকের শেষার্ধে পল্টনে মাঝে মাঝে জনসভা হতে শুরু করে।
তথ্যসূত্র

বিষয়শ্রেণী:ঢাকা
বিষয়শ্রেণী:ঢাকা জেলার জনবহুল স্থান
কাঁচি

থাম্ব|একক স্ট্যান্ডার্ড কাঁচি
কাচি বা কেঁচি, (ইংরেজি Scissors) কাটার জন্য ব্যবহার্য একটি হস্তচালিত যন্ত্র। কা‌চি নির্মিত হয় দুইটি ধারাল লৌহ নির্মিত ফলা দ্বারা। ফলার ধারাল দিক দুইটি পরস্পরের দিকে মুখ করে থাকে। এবং তাদের বিপরীত দিকে থাকে দুইটি হাতল যেখানে বল প্রযোগ করলে তারা বন্ধ হয়ে যায় এবং মাঝে থাকা পাতলা বস্তু কর্তিত হয়। কাচি সাধারণত বিভিন্ন হালকা বস্তু যেমন, দড়ি, কাপড়, কাগজ ইত্যাদি কাটতে ব্যবহৃত হয়। কাজ ও ব্যবহারের উদ্দেশ্য ভেদে বিভিন্ন ধরনের কাচির ব্যবহার ভিন্ন। যেমন চুলকাটা, বাগানের গাছ ছাঁটা বা রান্নার কাজে বিশেষভাবে নির্মিত কাচি ব্যবহৃত হয়।
ইতিহাস

খুব সম্ভবত খ্রিস্টপূর্ব ১৫০০ সালে প্রাচীন মিশরে কাচি আবিষ্কৃত হয়। সবচেয়ে পুরাতন কেঁচিটি পাওয়া গেছে মেসোপটেমিয়ায় যেটি তৈরি করা হয়েছিল ৩,০০০ থেকে ৪,০০০ বছর আগে।
তথ্যসূত্র

বিষয়শ্রেণী:কাটার যন্ত্র
বিষয়শ্রেণী:যান্ত্রিক হাত সরঞ্জাম
আলোক নিঃসারী ডায়োড

আলোক নিঃসারী ডায়োড বা ইংরেজিতে লাইট-এমিটিং ডায়োড (Light - Emitting Diode), সংক্ষেপে এলইডি LED ইলেকট্রনিক্স ক্ষেত্রে বহুল ব্যবহৃত একটি অর্ধপরিবাহী ডায়োড। এলইডি এমন একটি অর্ধপরিবাহী যন্ত্রাংশ যা কিনা আলোও বিকিরণ করে। এটি বিভিন্ন রঙের হয়ে থাকে, প্রায় প্রতিটি ইলেকট্রনিক্সের যন্ত্রে এর ব্যবহার দৃষ্ট যায়। মোবাইল ফোনের কি প্যাড জ্বলে ওঠাও এই এলইডি-এর অবদান। এতে খুবই কম তড়িৎ প্রবাহ প্রয়োজন হয়। সাধারণত ১০-২০ মিলি এম্পিয়ার কারেন্ট ও ৩ ভোল্ট একটি এলইডি জ্বালানোর জন্যে ব্যবহার হয়। রাস্তায় ইদানীং যে বড় স্ক্রিনের টিভি দেখা যায় তাও অসংখ্য এলইডি এর সমন্বয়। এগুলির এক-একটি সাতটি পর্যন্ত রং প্রদর্শন করতে পারে।
এলইডি-এর কার্যনীতি

এলইডি প্রকৃতপক্ষে একটি সম্মুখ ঝোঁক বিশিষ্ট P-N জাংশন ডায়োড। এটি GaAs(গ্যালিয়াম-আর্সেনাইড) GaP(গ্যালিয়াম ফসফাইড)প্রভৃতি অর্ধপরিবাহী যৌগ দ্বারা প্রস্তুত করা হয় যাতে তাদের বেশিরভাগ শক্তি আলো হিসেবে নির্গত হয়। এই আলোর বর্ণ ব্যবহৃত বস্তুর উপাদানের উপর নির্ভর করে।একটি P-N জাংশন শোষিত আলো শক্তির রূপান্তর করতে পারে তার সমানুপাতিক বিদ্যুৎপ্রবাহ মধ্যেমে (অর্থাৎ বৈদ্যুতিক শক্তির প্রয়োগে এটি আলো নির্গত করে)। এই ঘটনাটি সাধারণত একটি বৈদ্যুতিক ক্ষেত্রের প্রভাব অধীন একটি অর্ধপরিবাহী থেকে আলোর প্রকার হিসেবে সংজ্ঞায়িত করা যেতে পারে, যাকে Electro luminescence(বৈদ্যুতিক প্রক্ষেপন) বলা হয়. ইলেকট্রন এন-অঞ্চল থেকে ক্রস ও পি-অঞ্চলে বিদ্যমান গর্ত সঙ্গে পুনর্মিলিত হিসাবে চার্জ বাহক একটা ফরওয়ার্ড pn মোড় মধ্যে পুনর্মিলিত. গর্ত Valence শক্তি ব্যান্ড যখন ইলেকট্রন, শক্তির মাত্রা প্রবাহ ব্যান্ড আছে. সুতরাং গহ্বর শক্তি স্তর ইলেকট্রন শক্তির মাত্রা তুলনায় কম হতে হবে. শক্তির কিছু অংশ ইলেকট্রন এবং গর্ত পুনর্মিলিত করার জন্য অপচিত করা আবশ্যক. এই শক্তি তাপ এবং আলো আকারে নির্গত হয়.
এলইডি-এর ব্যবহার

মোবাইল ফোন ও এলইডি স্ক্রিন ছাড়াও অপটিক্যাল যোগাযোগ, ইন্ডিকেটর বাতি, ইনফ্রারেড রশ্মি, আলোকসজ্জা, ট্রাফিক সিগন্যাল, অপটিক্যাল মাউস, লেজার রশ্মি উৎপাদন সহ আরো অনেক কাজে এলইডি ব্যবহৃত হয়।
তথ্যসূত্র
বহিঃসংযোগ

*
* Dendrimers in the spotlight - an Instant Insight examining the use of dendrimers in organic light-emitting diodes from the Royal Society of Chemistry
* Photonics Sources Group, Tyndall National Institute GaN and other photonics research at the Tyndall National Institute, Ireland.
* MAKE Presents: The LED - A movie about the origins of the LED and how to make your own from carborundum!
* Rensselaer Electrical Engineering Department LED information arranged in textbook form, aimed at introductory to advanced audience
* Uncertainty evaluation for measurement of LED colour
* The light bulb goes digital
* Lighting Research Center's Solid-State Lighting program


বিষয়শ্রেণী:ইলেকট্রনিক্স
বিষয়শ্রেণী:জাপানি উদ্ভাবন
বিষয়শ্রেণী:২০শ শতাব্দীর উদ্ভাবন
বিষয়শ্রেণী:প্রদর্শন প্রযুক্তি
ডায়ার স্ট্রেইট্‌স

ডায়ার স্ট্রেইট্‌স সত্তর ও আশির দশকের নামকরা ব্রিটিশ রক ব্যান্ড। ব্যান্ডের প্রধান গায়ক ও গিটার-বাদক মার্ক নফ্‌লার (Mark Knopfler)। তাদের অ্যালবাম 'ব্রাদার্স ইন আর্ম্‌স' (১৯৮৫) রক ইতিহাসের বহুল বিক্রিত অ্যালবামগুলোর অন্যতম।
অ্যালবাম তালিকা

* ডায়ার স্ট্রেইট্‌স (১৯৭৮)
* কমিউনিকে (১৯৭৯)
* মেইকিং মুভিজ (১৯৮০)
* লাভ ওভার গোল্ড (১৯৮২)
* ব্রাদার্স ইন আর্ম্‌স (১৯৮৫)
* অন এভ্‌রি স্ট্রিট (১৯৯১)

বিষয়শ্রেণী:যুক্তরাজ্যের ব্যান্ড
বিষয়শ্রেণী:ওয়ার্নার রেকর্ডসের শিল্পী
বিষয়শ্রেণী:ব্রিট পুরস্কার বিজয়ী
বিষয়শ্রেণী:১৯৯৫-এ বিলুপ্ত সঙ্গীত দল
বিষয়শ্রেণী:লন্ডনের সঙ্গীত দল
বিষয়শ্রেণী:বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী
বিষয়শ্রেণী:আপ্রা পুরস্কার বিজয়ী
বিষয়শ্রেণী:ইংরেজ ব্লুজ রক সঙ্গীত দল
বিষয়শ্রেণী:গ্র্যামি পুরস্কার বিজয়ী
ভি বিশ্বনাধন

ভি বিশ্বনাধন (V Viswanadhan) (জন্ম: ফেব্রুয়ারি ২৭, ১৯৪০) একজন ভারতীয় চিত্রশিল্পী, ভাস্কর এবং চলচ্চিত্র নির্মাতা। তিনি তামিল বংশোদ্ভূত। অনেকেই তাকে ভারতের বিশিষ্ট আধুনিক চিত্রশিল্পীদের একজন বলে মনে করেন।
জীবনী

কেরালায় জন্মগ্রহণ করেন এবং চেন্নাইয়ের গভর্নমেন্ট কলেজ অফ আর্টস এন্ড ক্রাফ্‌ট্‌স-এ অধ্যয়ন করেন। ১৯৬৬ সালে তার প্রথম একক প্রদর্শনী চেন্নাইয়ে অনুষ্ঠিত হয়। পরবর্তীকালে তিনি ভারতের অন্যান্য শহরে একক প্রদর্শনী করেন, যেমন বাঙ্গালোর (১৯৬৭), মুম্বাই (১৯৭১) এবং নয়া দিল্লী (১৯৭৪)। তার আঁকা ছবি বিদেশেও প্রদর্শিত হয়েছে। এর মধ্যে উল্লেখযোগ্য প্যারিস (১৯৬৮), ডেনমার্ক (১৯৬৯), ইতালি (১৯৭৪) এবং জার্মানি (১৯৭৫)।

বিশ্বনাধন চোলামান্ডালাম শিল্পী পল্লীর একজন প্রতিষ্ঠাতা সদস্য। তিনি শিল্প ও চিত্রকলা বিষয়ে বিভিন্ন তামিল সাময়িকীতে প্রচুর লেখালেখি করেছেন। সত্তুরের দশকে তিনি শিল্প নিয়ে তিনটি চলচ্চিত্র নির্মাণ করেন - 'কালার এন্ড ফর্ম' (১৯৭২), 'এজুথু' (১৯৭৩) এবং 'স্যান্ড' (১৯৭৭)। ভারতীয় চিত্রকলায় আধুনিকতাবাদী ধারার নিদর্শন হিসেবে তার চিত্র দেশ ও বিদেশের বেশ কয়েকটি জাদুঘরের স্থায়ী সংগ্রহে স্থান পেয়েছে।
তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চিত্রশিল্পী
বিষয়শ্রেণী:ভারতীয় চলচ্চিত্র নির্মাতা
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:মালয়ালী ব্যক্তি
বিষয়শ্রেণী:কেরলের চিত্রশিল্পী
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ভারতীয় ভাস্কর
মলিবডেনাম

মলিবডেনাম একটি মৌলিক পদার্থ যার রাসায়নিক প্রতীক Mo এবং পারমাণবিক সংখ্যা ৪২। এটি একটি 'd' ব্লক মৌল। মৌলটির নাম প্রাচীন গ্রিক শব্দ মলিবদোস থেকে এসেছে, যার অর্থ সীসা। এর কারণ মলিবডেনামের আকরিককে সীসার আকরিক ভেবে ভুল করা হত। খনিজ মলিবডেনাম ইতিহাসে সবসময়ই পরিচিত ছিল, তবে এটিকে অন্য মৌলের থেকে আলাদা করে পর্যবেক্ষণের প্রথম কৃতিত্ব দেখান কার্ল ভিলহেল্ম শেলে, ১৭৭৮ সালে। ১৭৮১ সালে পেটার ইয়াকব হেল্ম ধাতব মৌলটিকে আলাদা করেন।

মলিবডেনামকে প্রকৃতিতে উন্মুক্ত অবস্থায় পাওয়া যায় না। এটির রঙ রূপার মত ও কিছুটা ধূসর আভাযুক্ত। এটিকে মূলত বিভিন্ন খনিজ পদার্থে অক্সাইড অবস্থায় পাওয়া যায়। এটির গলনাংক সমস্ত মৌলের মধ্যে ৬ষ্ঠ সর্বোচ্চ। বিশ্বের প্রায় ৮০% মলিবডেনাম উচ্চ-শক্তিবিশিষ্ট ইস্পাতের সংকর তৈরিতে ব্যবহার করা হয়।
থাম্ব|মলিবডেনাম এর ইলেক্ট্রন বিন্যাস
ব্যাক্টেরিয়াদের এনজাইমেও মলিবডেনামের উপস্থিতি আছে। এটি সমস্ত ইউক্যারিয়ট জীবদের জন্য একটি অবশ্য প্রয়োজনীয় মৌল।
তথ্যসূত্র

বিষয়শ্রেণী:মৌলিক পদার্থ
বিষয়শ্রেণী:অবস্থান্তর ধাতু
বিষয়শ্রেণী:উচ্চতাপসহ ধাতু
গ্রাফ তত্ত্ব

thumb|250px|right|৬টি শীর্ষবিন্দু (vertex) এবং ৭টি ধার (edge) সংবলিত একটি গ্রাফ
গণিতে এবং কম্পিউটার বিজ্ঞানে গ্রাফ তত্ত্ব () এমন একটি বিষয় যা গ্রাফ সম্পর্কিত বিষয়াদি আলোচনা করে। "গ্রাফ" হচ্ছে কতগুলো ভার্টেক্স বা শীর্ষবিন্দুর সমষ্টি এবং কতগুলো এজ বা রেখার সমষ্টি যারা বিভিন্ন ভার্টেক্সের মধ্যে সংযোগ স্থাপন করে। গ্রাফ দিকঅনির্দেশিত বা অদিক হতে পারে যার অর্থ হচ্ছে দুটি ভার্টেক্সের সংযোজক রেখার কোন দিক নেই। দিকসংবলিত বা সদিক গ্রাফের এজগুলোর নির্দিষ্ট দিক রয়েছে। বিস্তারিত সংজ্ঞার জন্য দেখুন গ্রাফ (গণিত)।
ইতিহাস

লিওনার্ট অয়লার কনিংসবার্গের সাত সেতু সমস্যার উপরে যে নিবন্ধ লিখেছিলেন তা ১৭৩৬ সালে প্রকাশিত হয়, এবং এটিকে গ্রাফ তত্ত্বের ইতিহাসের প্রথম প্রকাশনা হিসেবে গ্রহণ করা হয়েছে। এই নিবন্ধ এবং ভ্যান্ডারমোন্ডের নাইটের ভ্রমণ সমস্যার উপর লিখিত আরেকটি নিবন্ধে লিবনিজের দেখানো পথে গবেষণা ও বিশ্লেষণ করা হয়। এজ, ভারটেক্স এবং উত্তল পলিহেড্রনের ফেসের সংখ্যার উপর অয়লার সূত্র প্রদান করেন এবং কোশি ও এল'হুইলিয়ের এটির ওপর গবেষণা করে সূত্রগুলোর সাধারণ বর্ণনা দেন। এভাবেই টপোলজির জন্ম হয়।
তথ্যসূত্র


বিষয়শ্রেণী:বিচ্ছিন্ন গণিত
বিষয়শ্রেণী:গ্রাফ তত্ত্ব
ডাস কাপিটাল

ডাস কাপিটাল বা পুঁজি (জার্মান Das Kapital; বাংলা পুঁজি) কার্ল মার্ক্সের লেখা পুঁজিবাদের সমালোচনামূলক একটি বই। সমাজপ্রগতির সাথে অর্থনীতির জটিল সম্পর্ক মার্ক্সবাদের প্রধান অংশ। সামাজিক ইতিহাসের ব্যাখ্যায় মার্ক্স দেখিয়েছেন, যে কোনো ঐতিহাসিক যুগ সমকালীন পণ্য-উৎপাদন ব্যবস্থার দ্বারা নিয়ন্ত্রিত। উৎপাদন ব্যবস্থা বলতে মার্ক্স‌ সাধারণভাবে উৎপাদন প্রসঙ্গ তোলেননি। মার্ক্স জোর দিয়েছেন উৎপাদন সর্ম্পকের উপর—যার অর্থ, উৎপাদন ব্যবস্থার উপর নির্ভর করে সামাজিক মানুষ পরস্পরের সঙ্গে যে সর্ম্পক গড়ে তোলে।

পুঁজি গ্রন্থে (১৮৬৭) মার্কস যে ধারণাগুলির উপর আলোচনা করেন সেই ধারণাগুলি সনাতন অর্থনীতিবিদদের সূত্রেই নেওয়া, যদিও তিনি এগুলি ব্যবহার করেছেন সম্পূর্ণ ভিন্ন সিদ্ধান্ত প্রতিষ্ঠিত করতে। বিনিময়, উৎপাদন, মূল্য, শ্রম, শ্রমের সামর্থ্য বা ক্ষমতা, শ্রমবিভাগ, বিযুক্তি, সম্পত্তি, মুনাফা প্রতিটি ধারণাকেই মার্কস উপস্থিত করেছেন এ বিষয়ে অর্থনীতির প্রবক্তাদের বা ব্যাখ্যাকারদের বক্তব্য দিয়ে এবং এরপর প্রতিটি বিষয়ের উপর নিজস্ব মতবাদ উপস্থিত করে প্রচলিত মতকে খণ্ডন করেছেন।
সারাংশ

ডাস কাপিটাল প্রথম খণ্ড

ডাস কাপিটালের প্রথম খণ্ডে মার্ক্‌স পুঁজিবাদী সমাজে উৎপাদন প্রণালীর বিশ্লেষণ করেছেন। ধনতান্ত্রিক সমাজে বাজারে বিক্রয়ার্থ পণ্যদ্রব্যের দুটি চেহারা দেখতে পাওয়া যায়। একটিতে তার ব্যবহারিক মুল্য প্রকাশ পায়, অপরটিতে বিনিময় মুল্য।
ডাস কাপিটাল দ্বিতীয় খণ্ড

ডাস কাপিটালের ২য় খণ্ডের উপনাম পুঁজির সঞ্চালন প্রক্রিয়া। এখানে মার্ক্‌স ধনতান্ত্রিক অর্থনীতিতে পুঁজির গতিবিধি, আবর্তন, নিয়োজিত পুঁজির পণ্যে রূপান্তর ও পরিশেষে বাজার-পদ্ধতির মধ্যে বিনিময় ব্যবস্থায় বিভিন্ন পণ্যের উৎপাদন ও মূল্যমানের মধ্যে ভারসাম্য-অবস্থায় সরল পুনরুৎপাদন পদ্ধতির প্রচলন, ইত্যাদি বিস্তারিতভাবে আলোচনা করেছেন।
ডাস কাপিটাল তৃতীয় খণ্ড

ডাস কাপিটালের ৩য় খন্ডটির উপনাম ধনতান্ত্রিক উৎপাদন ব্যবস্থার সামগ্রিক চিত্র। এখানে মার্ক্‌স বিশেষ বিশেষ মূল্যমানের প্রশ্ন, পুঁজির মুনাফার হার ও উদ্বৃত্ত মূল্যের বিভাজন থেকে প্রাপ্ত মুনাফার কথা বলেছেন। মার্ক্‌স দেখিয়েছেন, পণ্যোৎপাদনে পুঁজির মালিকের ব্যয়ের পরিমাণ ও পণ্যের যথার্থ উৎপাদন ব্যয় সমান নয়।
ডাস কাপিটাল চতুর্থ খণ্ড

ফ্রিডরিখ এঙ্গেলস মার্কসের "উদ্বৃত্ত মূল্য তত্ত্ব" বিষয়ের নোটগুলো একত্রিত করেন এবং এগুলো পরে "পুঁজি"র চতুর্থ খণ্ড হিসেবে প্রকাশিত হয়।
আরো দেখুন

* পুঁজি,
* পুঁজিবাদ
তথ্যসূত্র

বিষয়শ্রেণী:সাম্যবাদ
বিষয়শ্রেণী:পুঁজিবাদ
বিষয়শ্রেণী:মার্কসবাদ
বিষয়শ্রেণী:সাম্যবাদ সম্পর্কিত বই
বিষয়শ্রেণী:রাজনৈতিক বই
বিষয়শ্রেণী:অর্থনীতি বিষয়ক বই
বিষয়শ্রেণী:সাম্যবাদী বই
বিষয়শ্রেণী:রাজনৈতিক দর্শনের বই
বিষয়শ্রেণী:পুঁজিবাদের সমালোচনাকারী গ্রন্থ
বিষয়শ্রেণী:অসমাপ্ত বই
বিষয়শ্রেণী:পুঁজিবাদ বিষয়ক বই
বিষয়শ্রেণী:কার্ল মার্কসের বই
বিষয়শ্রেণী:১৮৬৭-এ অর্থনীতি
বিষয়শ্রেণী:মরণোত্তর প্রকাশিত বই
জোসেফ ফুরিয়ে

জঁ বাতিস্ত জোসেফ ফুরিয়ে () (২১শে মার্চ, ১৭৬৮ - ১৬ই মে, ১৮৩০) একজন প্রখ্যাত ফরাসি গণিতবিদ। তিনি তাপীয় পরিবহনের গাণিতিক তত্ত্ব প্রদানের জন্য বিখ্যাত হয়ে আছেন। তাকে সাধারণত গ্রিনহাউস প্রভাব আবিষ্কারের কৃতিত্ব দেওয়া হয়। যেকোন গাণিতিক অপেক্ষককে বিশেষ কিছু ত্রিকোণমিতিক ধারার সাহায্যে প্রসারণের কৌশল এই তত্ত্বের অন্তর্গত। যদিও এইধরনের প্রসারণ-কৌশল তার আগেই অনুসন্ধান করা হয়েছিল, তবু বিশেষ অবদানের জন্য তার নামেই এদের নামকরণ করা হয়। ফুরিয়ে ধারাগুলোকে আজ বিজ্ঞানের নানা শাখায় এক অপরিহার্য সরঞ্জাম হিসেবে বিবেচনা করা হয়।
thumb|জোসেফ ফুরিয়ে
জন্ম ও কর্মজীবন

ফুরিয়ে প্যারিসের প্রায় ১০০ মাইল দক্ষিণে অবস্থিত ওসের (Auxerre) শহরে জন্মগ্রহণ করেন। তার জীবন ছিল বৈচিত্র্যপূর্ণ এবং কখনো প্রতিকূলও। মাত্র ৯ বছর বয়সে তিনি অনাথ হয়ে পড়েন। ওসের-এ অবস্থিত সাঁ-ব্যনোয়া-স্যুর-লোয়ার (Saint-Benoît-sur-Loire) নামের বেনেডিক্টদের দ্বারা পরিচালিত মঠে শিক্ষারত অবস্থায় তিনি গণিতের প্রেমে পড়েন।

১৭৯৫ সালে তিনি একোল নরমাল (École Normale)-এ (তিনি বিদ্যালয়টির প্রাক্তন ছাত্র ছিলেন) এবং ১৭৯৫ থেকে ১৭৯৮ সাল পর্যন্ত একোল পোলিতেকনিক (École Polytechnique)-এ শিক্ষকতার দায়িত্ব পালন করেন।

তিনি ফরাসি বিপ্লবের একজন সক্রিয় সমর্থক ছিলেন। একাধিকবার তিনি অল্পের জন্য কারাবন্দিত্ব এবং মৃত্যুদন্ডের হাত থেকে বেঁচে যান। বিপ্লব পরবর্তী সময়ে তিনি প্রথম নেপোলিয়ানের সাথে ফরাসিদের নব-অধিকৃত অঞ্চল মিশরে একটি শিক্ষা প্রতিষ্ঠান নির্মাণের উদ্দেশ্যে যান। ১৮০১ সালে ফরাসিরা মিশর ছেড়ে দেয়ার অব্যবহিত পরেই নেপোলিয়ান ফুরিয়ারকে দক্ষিণ ফ্রান্সের একটি বিভাগের প্রধান হিসাবে নিয়োগ দেন, যার কেন্দ্রীয় কার্যালয় গ্রেনোব্‌ল শহরে অবস্থিত ছিল।

গ্রেনোব্‌লে অবস্থানের সময়েই ফুরিয়ে তার বেশীরভাগ গুরুত্বপূর্ণ বৈজ্ঞানিক কাজ সম্পাদন করেন। বিজ্ঞান ও রাজনীতি দুই ক্ষেত্রেই ছিল ফুরিয়ের স্বছন্দ বিচরণ। বিপ্লব এবং নেপোলিয়ানের দ্বারা উদ্দীপ্ত ফুরিয়ে গণিত ও বিজ্ঞানে অসামান্য অবদান রেখেছিলেন।

ফুরিয়ের জীবনের শেষ বছরগুলি কেটেছিল প্যারিসে। সেখানে তিনি আকাদেমি দে সিয়ঁস (Académie des Sciences)-এর সেক্রেটারী পদলাভ করেন। পরবর্তীতে লাপ্লাসের উত্তরসূরি হিসাবে একোল পোলিতেকনিক পরিষদের সভাপতির দায়িত্ব পালন করেন।
গ্রন্থাবলী

তার লেখা গবেষণামূলক গ্রন্থ তাপের বিশ্লেষণী তত্ত্ব-তে (১৮২২; প্রথম ইংরেজি অনুবাদ Analytical Theory of Heat, ১৮৭৮) তিনি ফুরিয়ে ধারার সাহায্য পর্যায়ক্রমিক অপেক্ষকগুলোকে কী ভাবে সাইন এবং কোসাইনের অসীম ধারা হিসাবে প্রকাশ করা যায় তার বর্ণনা দেন।
মৃত্যু

তিনি ১৮৩০ সালের ১৬ই মে ৬২ বছর বয়সে পরলোকগমন করেন।
পাদটীকা

বিষয়শ্রেণী:ফরাসি গণিতবিদ
বিষয়শ্রেণী:১৭৬৮-এ জন্ম
বিষয়শ্রেণী:১৮৩০-এ মৃত্যু
বিষয়শ্রেণী:ফরাসি বিজ্ঞানি
বিষয়শ্রেণী:ঊনবিংশ শতকের ফরাসি গণিতবিদ
বিষয়শ্রেণী:গাণিতিক বিশ্লেষক
বিষয়শ্রেণী:১৯শ শতাব্দীর ফরাসি গণিতবিদ
বিষয়শ্রেণী:প্রবাহী গতিবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ফরাসি রোমান ক্যাথলিক
বিষয়শ্রেণী:ফরাসি পদার্থবিজ্ঞানী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
রক্‌স্টার্‌টা

রকস্ট্রাটা বাংলাদেশের প্রথম দিক কার হেভি মেটাল ব্যান্ডগুলোর মধ্যে একটি। মাত্র একটি অ্যালবাম বের করে থেমে গেলেও এখনো অনেক নতুন হার্ডরক ব্যান্ডের কাছে এই ব্যান্ডটি আদর্শ তাদের অসাধারণ প্রতিভার কারণে।
শুরু

ব্যান্ড হিসেবে রকস্ট্রাটা যাত্রা শুরু হয় ১৯৮৫ সালে। তবে প্রথম অ্যালবাম বের করার সময় (১৯৯০) দলে যারা ছিলেন তারা হলেন --
* মুশফিক আহমেদ (কণ্ঠ)
* ইমরান হোসেন (গিটার)
* মইনুল ইসলাম (গিটার)
* আরশাদ আমিন (বেইজ গিটার,কণ্ঠ)
* মাহবুব-উর-রশিদ (ড্রাম্‌স)
প্রথম অ্যালবাম

সারগাম এর প্রযোজনায় তাদের প্রথম এবং একমাত্র অ্যালবাম বের হয় ১৯৯০ সালে। এর নাম ছিল "রকস্ট্রাটা " ।
অ্যালবামটির কয়েকটি উল্লেখযোগ্য গান হল---
* রক্তে ভেজা মাটি
* আর্তনাদ
* সামান্য দুঃস্বপ্ন
* পাগলটা
* শান্তির স্বপ্ন
* নির্বাসন
* নিউক্লীয়ার স্বাধীনতা
* সত্য লোকে
* মুক্তি দাও (কণ্ঠে: সঞ্জয়, পরবর্তীকালে ওয়ারফেজের গায়ক)
* কাল রাত (কণ্ঠে: সঞ্জয়)
পরিণতি

রকস্ট্রাটা ৮০' এর শেষ দিকে এবং ৯০' এর শুরুর দিকে বেশ কয়েকটি সফল কনসার্ট এ অংশ নেয়। পরবর্তীকালে ব্যান্ডের অধিকাংশ সদস্য উচ্চশিক্ষার্থে দেশের বাইরে চলে গেলে যোগাযোগের অভাবে ব্যান্ডের কার্যক্রম থেমে যায়। মাহবুব-উর-রশিদ মাইল্‌স্‌ এ ড্রামার হিসেবে যোগ দেন। পরে ছেড়ে যান। তাকে দেশের সেরা ব্যান্ড ড্রামার দের একজন হিসেবে গণ্য করা হত। ইমরান হোসেন এখন এলিফ্যান্ট রোড নামের ব্যান্ডের সাথে যুক্ত।
তথ্যসূত্র

বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
বাইট

বাইট হল তথ্য পরিমাপের একটি একক। প্রতিটি বাইনারি অঙ্ককে বিট বলা হয় এবং ৮টি বিটকে এক বাইট বলা হয়। নিচের তালিকা দেখুন:

৮ বিট = ১ বাইট,

১০২৪ বাইট= ১ কিলোবাইট,

১০২৪ কিলোবাইট= ১ মেগাবাইট,

১০২৪ মেগাবাইট= ১ গিগাবাইট,

১০২৪ গিগাবাইট=১ টেরাবাইট,

১০২৪ টেরাবাইট = ১ পেটাবাইট,

১০২৪ পেটাবাইট = ১ এক্সাবাইট,

১০২৪ এক্সাবাইট = ১ জেটাবাইট,

১০২৪ জেটাবাইট = ১ ইয়োটাবাইট।

বাইট শব্দটির প্রচলন সর্বপ্রথম করেন ডঃ ওয়ার্নার বুখোল্ড, ১৯৫৬ সালের জুলাই মাসে। তিনি তখন আইবিএম ৭০৩০ কম্পিউটারের নকশা প্রণয়নের সাথে জড়িত ছিলেন।
তথ্যসূত্র

বিষয়শ্রেণী:তথ্য একক
বিষয়শ্রেণী:উপাত্তের ধরন
বিষয়শ্রেণী:দ্বিমিক পাটিগণিত
বিষয়শ্রেণী:কম্পিউটার মেমোরি
বিষয়শ্রেণী:আদি উপাত্ত ধরন
মেগাবাইট

মেগাবাইট () স্টোরেজ ডিভাইসসমূহের ধারণক্ষমতার একক। ১ মেগাবাইট =১,০২৪ কিলোবাইট, বা ১০,৪৮,৫৭৬ বাইট । পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, এক্সডি-পিকচার কার্ড বর্তমানে বহুল ব্যবহৃত এর ক্ষুদ্রতা ও ধারণক্ষমতার জন্য, এসডি কার্ড ইত্যাদি সব কার্ড-এর মানই মেগাবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলোতো আছেই।1 mb= 1024 kb, 1 gb= 1024 mb
তথ্যসূত্র
বহিঃসংযোগ

* Historical Notes About The Cost Of Hard Drive Storage Space
* the megabyte (established definition in Networking and Storage industries; from whatis.com )
* International Electrotechnical Commission definitions
* IEC prefixes and symbols for binary multiples


বিষয়শ্রেণী:তথ্য একক
গণিতে অসমাধিত সমস্যার তালিকা

১০ লক্ষ মার্কিন ডলারের ৭টি সমস্যা

ক্লে ম্যাথমেটিক্স ইনস্টিটিউট কর্তৃক প্রকাশিত মিলিয়ন ডলারের ৭ টি সমস্যা হল -
* P বনাম NP
* হজ অনুমান
* পোয়েনকারে অনুমান
* রিম্যান হাইপোথিসিস
* ইয়াং-মিলস তত্ত্বের সত্যতা
* নেভিয়ার-স্টোকস সত্যতা এবং মসৃণতা
অন্যান্য সমাধানহীন সমস্যা

* যমজ মৌলিক অনুমান
* জাদু বর্গ এর সংখ্যা
* গিলব্রেথ অনুমান
* গোল্ডবাখ অনুমান
* গোল্ডবাখ দুর্বল অনুমান
* নিখুঁত ঘনবস্তু
* হিলবার্টের ১৬ নম্বর সমস্যা
* সাধারণীকৃত তারকা-উচ্চতা সমস্যা
* কোলাটজ অনুমান
* শ্যানুয়েল অনুমান
* abc অনুমান
* অগুনতি মার্সেন মৌলিক সংখ্যা; কিংবা অগুনতি জোড় নিখুঁত সংখ্যা
* অগুনতি প্রথাগত মৌলিক সংখ্যা
* অগুনতি কালেন মৌলিক সংখ্যা
* অগুনতি প্যালিনড্রমিক মৌলিক সংখ্যা (ভিত্তি ১০)
* কোনো ফার্মা সংখ্যা মৌলিক সংখ্যা নয় (n এর মান ৪ অপেক্ষা বড়)
* ফার্মা সংখ্যা, যারা মৌলিক/মৌলিক নয় তাদের সংখ্যা অগুনতি/গণনাযোগ্য ভাবে অসীম
* লেহমারের অনুমান
* প্রথাগত মৌলিক সংখ্যা এর সংখ্যা, মৌলিক সংখ্যা গুলির e−½ অংশ
* বিজোড় নিখুঁত সংখ্যার অস্তিত্ব
* নিখুঁতপ্রায় সংখ্যার অস্তিত্ব
* γ (অয়লার-মাস্কিরনি ধ্রুবক) কি অমূলদ?
* ক্ষুদ্রতম রিজেল সংখ্যা কত?

এছাড়াও অনুমান(অনুমান তালিকা) দেখার জন্য আগ্রহী পাঠকের দৃষ্টি আকর্ষণ করছি।
সদ্য সমাধানকৃত সমস্যা

* ক্যাটালান অনুমান
* কাটো অনুমান
* তানিয়ামা-শিমুরা অনুমান
* কেপলার অনুমান
* ফার্মার শেষ উপপাদ্য
* বাইবারবাখ অনুমান
* চার রঙের উপপাদ্য
গণিতে অমীমাংসিত সমস্যার তালিকা

বিভিন্ন গণিতবিদ এবং সংগঠন অমীমাংসিত গাণিতিক সমস্যার তালিকা প্রকাশ ও প্রচার করেছে। কিছু ক্ষেত্রে, সমাধানের আবিষ্কারকদের জন্য এই তালিকাগুলিকে যুক্ত করা হয়েছে এবং সমাধানের জন্য পুরস্কারের ঘোষণা দিয়েছে।


, রিমান অনুমানের বিষয় ]]
সহস্রাব্দ পুরস্কার সমস্যা

২০০০ সালে ক্লে ম্যাথমেটিক্স ইনস্টিটিউট কর্তৃক তালিকাভুক্ত মূল সাতটি মিলেনিয়াম পুরস্কার সমস্যার মধ্যে ছয়টি এখনও পর্যন্ত অমীমাংসিত রয়েছেঃ

* বার্চ এবং সুইনারটন - ডায়ার কোনজেকটার
* হজ কোনজেকটার
* নেভিয়ার-স্টোকস অস্তিত্ব এবং মসৃণতা
* পি বনাম এনপি
* রিম্যানের অনুমান
* ইয়াং-মিলসের অস্তিত্ব এবং গণ ব্যবধান

সপ্তম সমস্যা, পয়েনকারে অনুমান, ২০০৩ সালে গ্রিগোরি পেরেলম্যান দ্বারা সমাধান করা হয়েছিল। তবে, মসৃণ চার-মাত্রিক পয়েনকারে অনুমান নামে একটি সাধারণীকরণ-অর্থাৎ, একটি চার-মাত্রার টপোলজিকাল গোলক দুই বা ততোধিক অসম মসৃণ কাঠামো থাকতে পারে কিনা-তা সমাধান করা হয়নি।
নোট

* কৌরোভকা নোটবুক (রাশিয়ানঃ Коуровская тетрадь) গ্রুপ তত্ত্বের অমীমাংসিত সমস্যার একটি সংকলন, যা ১৯৬৫ সালে প্রথম প্রকাশিত হয় এবং তারপর থেকে বহুবার আপডেট করা হয়।

* স্ভেরডলোভস্ক নোটবুক (রাশিয়ানঃ Свердловская тетрадь) সেমিগ্রুপ তত্ত্ব অমীমাংসিত সমস্যার একটি সংকলন, যা ১৯৬৫ সালে প্রথম প্রকাশিত হয় এবং প্রতি ২ থেকে ৪ বছর পর আপডেট করা হয়।

* ডিনিস্টার নোটবুক (রাশিয়ানঃ Δνεστροvskaya τετραδύς) বীজগণিতে কয়েকশ অমীমাংসিত সমস্যা, বিশেষ করে রিং তত্ত্ব এবং মডুলাস তত্ত্ব তালিকাভুক্ত করে।

* এরলাগোল নোটবুক (রাশিয়ানঃ ерлагольская тетрадь) বীজগণিত এবং মডেল তত্ত্ব অমীমাংসিত সমস্যাগুলির তালিকা করে।
আরো দেখুন

* হিলবার্টের ২৩টি সমস্যা।
সমাধানহীন সমস্যা সংক্রান্ত বই

বিষয়শ্রেণী:Articles containing Russian-language text
বিষয়শ্রেণী:গণিত
বিষয়শ্রেণী:অমীমাংসিত সমস্যার তালিকা
বিষয়শ্রেণী:গণিত সম্পর্কিত তালিকা